নেপাল ভাষা
নেপাল ভাষা (দেবনাগরী: नेपाल भाषा)বা নেওয়ারি ভাষা নেপালে প্রচলিত একটি ভাষা।এটি ভোট-বর্মা ভাষা গোষ্ঠীর অন্তর্গত।তবু এতে সংস্কৃত ও অন্য ভারতীয় ভাষার প্রভাব স্পষ্ট দেখা যায়। অনেক মহাযান বৌদ্ধশাস্ত্র প্রাচীন নেওয়ারি ভাষায় অনুবাদ করা হয়েছিল । এছাড়া নেওয়ারি ভাষায় রচিত সাহিত্যের এক অপূর্ব নিদর্শন পাওয়া গেছে। অষ্টাদশ শতকে গোর্খা শাসনের পত্তনের পর নেওয়ারি সাহিত্যকর্মে বাঁধা পড়ে। বিংশ শতকের দ্বিতীয়ার্ধে নেওয়ারি ভাষা ও সাহিত্যের অধ্যয়ন নেপালে পুনরায় শুরু হয়। এটি নেপালের অতি প্রাচীন জাতি নেওয়ারদের নিজস্ব ভাষা ।